Diari Oficial de la Generalitat Valenciana


Sumari del DOGV 2871, del 18-11-1996 (1996/840010)

RESOLUCIÓ de 19 de febrer de 1996, de la directora general de Qualitat Ambiental, per la qual fa pública la següent declaració d'impacte ambiental.
---------------------------------------------------------------------------------------------------------------------------------------------------

### Dades del document

Número de DOGV
:   2871

Data del DOGV
:   18-11-1996

Secció del DOGV
:   ALTRES DISPOSICIONS

Número del document
:   1996/840010


Data del document
:   19-02-1996

Organisme emissor
:   Conselleria d'Agricultura, Ramaderia i Pesca

Tipus de document
:   Resolució

RESOLUCIó de 19 de febrer de 1996, de la directora general de Qualitat Ambiental, per la qual fa pública la següent declaració d'impacte ambiental.   
Vist l'expedient 013/96-AIA sobre el Pla Especial per a la Creació d'un Sistema Dotacional Estructural Religiós a la Pelejana, promogut per l'Ajuntament de Vall d'Alba (Castelló).  
Vist que la capella existent al nucli de la Pelejana és de reduïdes dimensions i obliga la seua població a desplaçar-se a altres nuclis per a cobrir les seues necessitats de serveis religiosos, es vol promoure la construcció d'una nova capella, en un terreny classificat com a no urbanitzable comú.  
Vist que, en data 15 de gener de 1996, el Servei Territorial d'Urbanisme de Castelló remet una còpia de l'estudi d'impacte ambiental.  
Vist que, en data 19 de gener de 1996, es remet a l'Ajuntament de Vall d'Alba un escrit en què se sol·licita el projecte i el resultat de l'exposició pública.  
Vist que, en data 2 de febrer de 1996, el Servei Territorial d'Urbanisme de Castelló remet una còpia del projecte i una altra de l'acord d'aprovació provisional del projecte, sense que s'hi produïren al·legacions durant la seua exposició.  
Vist que, en data 16 de febrer de 1996, tècnics d'aquesta direcció general van fer una visita de camp a la zona de l'actuació, per tal de contrastar la informació rebuda.  
Atés que el projecte examinat constitueix un dels supòsits fàctics en els quals resulta preceptiva la formulació d'una declaració d'impacte ambiental amb caràcter previ a la resolució administrativa que s'adopte per a l'aprovació definitiva de l'esmentat projecte, segons es desprén de l'article 5 de la Llei d'Impacte Ambiental i concordants del reglament que la desplega.  
Atés que en l'expedient s'han observat els tràmits previstos en el Decret 162/1990, de 15 d'octubre, del Consell de la Generalitat Valenciana, pel qual s'aprova el Reglament d'Impacte Ambiental; en la Llei 2/1989, de 3 de març, de la Generalitat Valenciana, i en les altres disposicions aplicables.  
Atés que l'article 5 de la Llei 2/1989 estableix que correspon a l'òrgan ambiental la declaració d'impacte ambiental dels projectes als quals s'aplique aquesta llei,  
Atés que el Reglament Orgànic i Funcional de la Conselleria d'Agricultura i Medi Ambient aprovat pel Decret 22/1996, de 5 de febrer de 1996, del Consell de la Generalitat Valenciana atribueix a la Direcció General de Qualitat Ambiental la competència per a la tramitació i formulació de la declaració d'impacte ambiental.  
Per tot això, fent ús de les facultats que tinc legalment atribuïdes, formule la següent declaració d'impacte ambiental:  
Primer  
Estimar acceptable, només a l'efecte ambiental, el projecte de Pla Especial per a la Creació d'un Sistema Dotacional Estructural Religiós a la Pelejana.  
Segon  
Notificar a les persones interessades que, contra aquesta resolució, pel fet de ser un acte de tràmit que no posa fi al procediment ni produeix indefensió, no es podrà interposar cap recurs, sense perjudici d'utilitzar els mitjans que estimen pertinents per a defensar el seu dret.  
Tercer  
Publicar en el Diari Oficial de la Generalitat Valenciana aquesta declaració d'impacte ambiental.  
València, 19 de febrer de 1996.- La directora general de Qualitat Ambiental: Gloria Arnandis Boix.